laion/Wikipedia-Exotic huggingface dataset:
סן מיגל (אל סלוודור)

סן מיגל (בספרדית: San Miguel) היא בירת מחוז סן מיגל באל סלוודור. סן מיגל היא העיר השלישית בגודלה במדינה, עם 183,733 תושבים (נכון ל-2012). היא נמצאת במרחק של 138 קילומטרים מזרחית לסן סלוודור, בירת אל סלוודור. הספרדים שלחו את הקונקיסטאדור לואיס דה מוסקוסו אלברדו לאזור כדי לייסד באתר כפר. הוא ייסד אותו ב-8 במאי 1530, יום חגו של מיכאל הקדוש, ועל כן הוא קרא למקום סן מיגל דה לה פרונטרה (מילולית: "מיכאל הקדוש של הגבול"). השם קוצר בהמשך לסן מיגל. הכפר קיבל מעמד של עיר ב-1574. ב-1586 העיר נחרבה משריפה שפרצה בה. עקב כך, הניצולים העבירו את מיקומה של העיר, למקום בו היא נמצאת כיום. ב-1811 התחילו מרידות בסן סלוודור בדרישה לעצמאות מספרד. סן מיגל נותרה נאמנה למלך הספרדי ולא הצטרפה למרד. עם זאת העצמאות הושגה, אל סלוודור הפכה להיות מדינה בתוך הפרובינציות המאוחדות של מרכז אמריקה, וסן מיגל הפכה להיות בירת מחוז סן מיגל שזה עתה נוצר. ב-1840 אל סלוודור הפכה להיות עצמאית לחלוטין, וסן מיגל הפכה להיות מרכז חשוב במזרח המדינה. בעקבות מלחמת האזרחים באל סלוודור, שהתקיימה בין 1979 ו-1992, חלו שינויים גדולים בעיר. תושבי כפרים באזור היגרו אל עיר, בעוד תושבים אחרים היגרו ממנה ליעדים שונים, כמו ארצות הברית. בנוסף המלחמה גרמה לפגיעה בתשתיות בעיר. סן מיגל היא מרכז כלכלי חשוב במזרח אל סלוודור. הכלכלה המקומית מסתמכת על תעשייה וחקלאות מהאזור. בעיר פועלות מספר אוניברסיטאות, בהן אוניברסיטת דה אוריינטה ופקולטה רב-תחומית של אוניברסיטת אל סלוודור. מדיה וקבצים בנושא סן מיגל בוויקישיתוף אתר האינטרנט הרשמי של סן מיגל סן מיגל, באתר אנציקלופדיה בריטניקה (באנגלית)
אנדריאס סטאיקוס

אנדריאס סטאיקוס (יוונית: Ανδρέας Στάϊκος; נולד ב-1944) הוא מחזאי וסופר יווני, יליד אתונה, שהרבה לתרגם ליוונית מיצירותיהם של סופרים צרפתים בני המאה השמונה עשרה. ספר הביכורים שלו, "אריאטה הגועלית", שחמישה מרישומיו של הצייר יאניס צרוכיס נלווים אליו, לא עורר שום הדים. ספרו "בישולים מסוכנים", שיצא לאור ביוונית בשנת 1997, תורגם לארבע-עשרה שפות. התרגום העברי, מאת אמיר צוקרמן, ראה אור בהוצאת כתר בשנת 2003. בשנת 1999 הוא פרסם מחזה על חייו של קונסטנטינוס כריסטומנוס. קורות חיים אנדריאס סטאיקוס, במסד הנתונים הקולנועיים IMDb (באנגלית)
מרקוס רוחו

פאוסטינו מרקוס אלברטו רוחו (בספרדית: Faustino Marcos Alberto Rojo; נולד ב-20 במרץ 1990) הוא כדורגלן ארגנטינאי המשחק בבוקה ג'וניורס ובנבחרת ארגנטינה. רוחו יכול לשחק כמגן שמאלי וכבלם. רוחו נולד וגדל בעיר לה פלאטה שבארגנטינה, בקרבת אצטדיונה של הקבוצה המקומית המצליחה אסטודיאנטס לה פלאטה. בשנת 2000, כשהוא בן עשר, החל את הקריירה שלו במחלקת הנוער של אסטודיאנטס. ב-2008 הצטרף לקבוצה הבוגרת ותחת המאמן אלחנדרו סאבלה היה שותף לזכייתה של אסטודיאנטס בגביע הליברטדורס של שנת 2009 ובאליפות של 2010 (אפרטורה). ב-2011 עזב את אמריקה הדרומית ועבר לשחק בקבוצת ספרטק מוסקבה. תקופתו ברוסיה לא נחשבה להצלחה וב-2012 עבר לספורטינג ליסבון הפורטוגזית תמורת 3.5 מיליון יורו. בליסבון הצליח רוחו יותר, הוא הפך לשחקן הרכב קבוע ולחלק חשוב בהגנת ספורטינג. ב-20 באוגוסט 2014, הושלמה עסקת העברתו של רוחו מספורטינג ליסבון למנצ'סטר יונייטד כשנמכר לקבוצה האנגלית בעבור 16 מיליון אירו וחתם על חוזה לחמש עונות. ב-14 בספטמבר 2014, ערך רוחו את הופעת הבכורה שלו במדי מנצ'סטר יונייטד בניצחון קבוצתו 4:0 על קווינס פארק ריינג'רס במסגרת המחזור הרביעי של הפרמייר ליג. ב-4 במרץ 2017, כבש רוחו את שער הבכורה שלו במדי מנצ'סטר יונייטד בתיקו 1-1 נגד בורנמות'. ב-30 בינואר 2020 חזר רוחו לקבוצת נעוריו אסטודיאנטס לה פלאטה והושאל עד לסוף העונה. ב-2 בפברואר 2021, חתם רוחו בבוקה ג'וניורס מליגת העל הארגנטינאית. רוחו שיחק לראשונה בנבחרת ארגנטינה ב-9 בפברואר 2011, במשחק ידידות נגד פורטוגל. הוא שיחק בכמה ממשחקי מוקדמות קופה אמריקה 2011 ונכלל בסגל הנבחרת לטורניר ואף פתח במשחקה הראשון. לאחר הטורניר מונה למאמן הנבחרת אלחנדרו סאבלה, מאמנו באסטודיאנטס, ותחתיו הפך רוחו לשחקן הרכב בנבחרת ארגנטינה. הוא השתתף במשחקי מוקדמות מונדיאל 2014 ופתח בהרכב הנבחרת בטורניר עצמו כמגן השמאלי במערכים של ארבעה וחמישה שחקני הגנה. במשחק מול ניגריה באותו טורניר, רוחו כבש את שערו הראשון במדים הלאומיים, אותו שער הוא גם שער הניצחון של אותו משחק שנגמר בתוצאה 3:2 לארגנטינה. במונדיאל 2018 במשחק הסיום של שלב הבתים מול נבחרת ניגריה, הבקיע רוחו את שער הניצחון בדקה ה-85 ובכך הציל את ארגנטינה מהדחה. התוצאה 2:1 מול ניגריה איפשרה לארגנטינה להעפיל לשמינית הגמר. אסטודיאנטס גביע הליברטדורס: 2009 אליפות ארגנטינה: 2010 (אפרטורה) מנצ'סטר יונייטד הגביע האנגלי: 2015/2016 גביע הליגה: 2016/2017 הליגה האירופית: 2016/2017 מגן הקהילה: 2016 מדיה וקבצים בנושא מרקוס רוחו בוויקישיתוף מרקוס רוחו, ברשת החברתית אקס (טוויטר) מרקוס רוחו, ברשת החברתית אינסטגרם מרקוס רוחו, באתר Transfermarkt מרקוס רוחו, באתר Fussballdaten.de (בגרמנית) מרקוס רוחו, באתר Soccerway מרקוס רוחו, באתר BDFutbol מרקוס רוחו, באתר WorldFootball.net מרקוס רוחו, באתר National Football Teams מרקוס רוחו, באתר FootballDatabase.eu
בניין סיטי אינווסטינג

בניין סיטי אינווסטינג (באנגלית: City Investing Building) היה גורד שחקים ששכן בפינת הרחובות ברודוויי וקורטלנד במנהטן, ניו יורק, ארצות הברית. הבניין תוכנן כבניין משרדים בן 33 קומות והתנשא לגובה של 148 מטרים. הוא תוכנן על ידי האדריכל פרנסיס קימבל ובנייתו החלה בשנת 1906 והסתיימה בשנת 1908. על בנייתו הייתה אמונה חברת הבנייה האדן (Hedden Construction Company), שבנתה לאחר מכן את מגדל חברת הביטוח מטרופוליטן לייף. בניין סיטי אינווסטינג נבנה באזור בו נבנו גם בניין סינגר (1908), הדסון טרמינל (1908) ובניין אקוויטבל (1915) שיצרו מרכז עירוני צפוף. עם סיום בנייתו של בניין אקוויטבל הוטל צל באופן קבוע על הסיטי אינווסטינג והבניינים שהיו בסביבתו, דבר שהוביל למהפכת תוכנית בניין עיר של שנת 1916 בניו יורק. בין השנים 1928-1932 היה מוכר גם בשם בניין בנסון (Benenson Building). הבניין נהרס בשנת 1968, יחד עם בניין סינגר, לטובת הקמת ליברטי פלאזה 1. באותה תקופה נחשבו לשני המבנים הגדולים ביותר שנהרסו בעיר. נכון לשנת 2014, הם המבנים השלישי והשמיני בקטגוריה. גורדי שחקים בניו יורק גורדי שחקים מוקדמים מדיה וקבצים בנושא בניין סיטי אינווסטינג בוויקישיתוף online source with photographs flickr photograph בניין סיטי אינווסטינג באתר Emporis "Shadows Cast by Skyscrapers", Building Management, November 1918, page 38 The American skyscraper, 1850-1940: a celebration of height By Joseph J. Korom, page 273 New York Times: "Twins, Except Architecturally" By CHRISTOPHER GRAY August 29, 2013
גביע אוקיאניה לאומות 2012

גביע אוקיאניה לאומות 2012 נערך בחודש יוני 2012 באיי שלמה, והיה הטורניר ה-9 של גביע אוקיאניה לאומות בכדורגל. התחרות נוהלה על ידי קונפדרציית הכדורגל של אוקיאניה, הגוף המנהל של הכדורגל באוקיאניה והוא נערך בפעם הראשונה באיי שלמה. נבחרת טהיטי בכדורגל שזכתה בטורניר בפעם הראשונה ייצגה את אוקיאניה בגביע הקונפדרציות 2013. חצי גמר המשחק על המקום השלישי משחק הגמר
צבים רכים

צבים רכים (שם מדעי: Trionychidae) היא משפחה של צבים החיים במים מתוקים עד מים מליחים לאורך אפריקה, אסיה וצפון אמריקה כשבעבר התגלו גם באירופה ואוסטרליה. צבים אלה בעלי מבנה מינים אלה איטיים ביבשה אך מהירי תנועה במים והם מאופיינים בעיקר בשריון הנמוך שלהם, כשהלוחיות שלהם מתחלפות בחוליות ארוכות מכוסות בעור עבה לאורך הצוואר והגפיים, מה שמאפשר לצבים לנוע במהירות במים. אלו אוכלי כל המחפשים טרף של חרקי מים, רכיכות, דגים ודו-חיים שהם חוטפים בלסתותיהם וכן הם מגוונים בצמחייה או בנבלות. צבים אלה יכולים להגיע לגודל מרשים, כשהגדול מביניהם הוא צב רך ענק יאנגצי מנהר היאנגצה שמגיע לאורך 1.8 מטר ולמשקל 240 ק"ג. לרוב הם גם בעלי דו-צורתיות זוויגית לטובת הנקבות. בישראל מצוי מין אחד מהמשפחה - צב רך מצוי. תת-משפחה Cyclanorbinae סוג Cyclanorbis סוג Cycloderma סוג Lissemys סוג Nemegtemys - נכחד תת-משפחה Trionychinae סוג ומין יחיד צב רך אסייתי (Amyda cartilaginea) סוג צב רך אמריקני (Apalone) סוג אקססטמיס (Axestemys) - נכחד סוג צב רך קטן-ראש (Chitra) סוג ומין יחיד Dogania subplana סוג דרזינדרטס (Drazinderetes) - נכחד סוג Gobiapalone - נכחד סוג Khunnuchelys - נכחד סוג Murgonemys - נכחד סוג Nilssonia - בו צב רך הגנגס סוג Oliveremys - נכחד סוג ומין יחיד Palea steindachneri סוג Palaeoamyda - נכחד סוג צב רך כהה ענק (Pelochelys) סוג Pelodiscus - בו צב רך סיני סוג Rafetoides - נכחד סוג צב רך ענק (Rafetus) סוג ומין יחיד צב רך מצוי (Trionyx triunguis) תת-משפחה Plastomeninae - נכחדה סוג Aspideretoides סוג Atoposemys סוג Gilmoremys סוג Hutchemys סוג Helopanoplia סוג Plastomenus מדיה וקבצים בנושא צבים רכים בוויקישיתוף צבים רכים, באתר ITIS (באנגלית) צבים רכים, באתר NCBI (באנגלית) צבים רכים, באתר Animal Diversity Web (באנגלית) צבים רכים, באתר האנציקלופדיה של החיים (באנגלית) צבים רכים, באתר GBIF (באנגלית) צבים רכים, באתר אנציקלופדיה בריטניקה (באנגלית) אלי אשכנזי, אחרי ארבעים שנה: הצבים הרכים חוזרים לנחלי החוף, באתר הארץ, 15 ביולי 2009 לאיזה צב יש צינור נשימה?, באתר אנציקלופדיה אאוריקה ד"ר נח רוטרי, צב רך, באתר הספרייה הווירטואלית של מטח, 2000 ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו.
ריקרדו רודריגס

ריקרדו איבאן רודריגס אראייה (בספרדית: Ricardo Iván Rodríguez Araya; נולד ב-25 באוגוסט 1992) הוא כדורגלן שווייצרי המשחק בריאל בטיס ובנבחרת שווייץ בעמדת המגן השמאלי. רודריגס נולד בציריך להורים מהגרים: אביו יליד ספרד ואמו מצ'ילה. הוא החל לשחק כדורגל בקבוצת שוואמנדינגן, קבוצה קטנה ממחוז בציריך, וב-2002 עבר למחלקת הנוער של פ.צ. ציריך. בשנת 2010 עלה לקבוצה הבוגרת וב-21 במרץ באותה השנה ערך את הופעת הבכורה שלו בניצחון 0–2 נגד בלינזונה. בחלון ההעברות של ינואר 2012 עבר רודריגס לוולפסבורג תמורת 7.5 מיליון אירו וב-20 בינואר 2012 ערך את הופעת הבכורה שלו בבונדסליגה. ב-9 בנובמבר 2013 הבקיע את שער הבכורה שלו בניצחון 1–2 נגד בורוסיה דורטמונד. את העונה הוא סיים עם 5 שערים ו-9 בישולים. ביוני 2017 חתם רודריגס במילאן מהסרייה א' תמורת 18 מיליון אירו. הוא ערך את הופעתו הבכורה בקבוצה נגד CSU קראיובה בליגה האירופית. ב-30 בינואר 2020 הושאל רודריגס לפ.ס.וו. איינדהובן עד לסוף העונה. ב-2 בפברואר ערך את הופעתו הבכורה בהפסד 0–1 לאייאקס. ב-19 באוגוסט 2020 חתם רודריגס בטורינו לארבע שנים. ב-5 באוגוסט 2024 חתם רודריגס בריאל בטיס מהלה ליגה על חוזה לשנתיים. בצעירותו שיחק רודריגס בנבחרת שווייץ עד גיל 17. בשנת 2009 זכה עם הנבחרת בגביע העולם בכדורגל עד גיל 17. ב-7 באוקטובר 2011 ערך את הופעת הבכורה שלו במדי הנבחרת הבוגרת בהפסד 0–2 לויילס. הוא השתתף עם הנבחרת במשחקים האולימפיים 2012. רודריגס נכלל בסגל הנבחרת השווייצרית למונדיאל 2014 ובמשחקה הראשון בטורניר בישל את שני השערים עבור נבחרתו שניצחה 1–2 את אקוודור. נכלל בסגל נבחרת שווייץ לטורניר מונדיאל 2022. נכלל בסגל נבחרת שווייץ ליורו 2024. מדיה וקבצים בנושא ריקרדו רודריגס בוויקישיתוף ריקרדו רודריגס, באתר Transfermarkt ריקרדו רודריגס, באתר Soccerway ריקרדו רודריגס, באתר BDFutbol ריקרדו רודריגס, באתר WorldFootball.net ריקרדו רודריגס, באתר National Football Teams ריקרדו רודריגס, באתר FootballDatabase.eu ריקרדו רודריגס, באתר ESPN מיכאל יוכין‏, המגן השמאלי הטוב במונדיאל: הבלוג של יוכין על ריקרדו רודריגס, באתר וואלה, 16 ביוני 2014 Squad Announcement בחשבון הטוויטר הרשמי של נבחרת שווייץ, 9 בנובמבר 2022 Ryan DabbsContributions from Matthew Walthert last updated, Switzerland Euro 2024 squad: Murat Yakin's full team, fourfourtwo.com, ‏2023-10-03 (באנגלית)
אאוז'ניו דה אנדרדה

אֵאוּזֶ'נְיוֹ דֶה אַנְדְרָדֶה (פורטוגזית: Eugénio de Andrade;‏ 19 בינואר 1923 - 13 ביוני 2005) הוא שם העט של ז'וֹזֶה פוֹנְטִינְיָשׁ (José Fontinhas), משורר פורטוגזי. דה אנדרדה הוא זוכה פרס קמואש לשנת 2001. דה אנדרדה חיבר למעלה מעשרים ספרי שירה, אשר רבים מהם תורגמו לשפות זרות. שירתו התאפיינה באופן מובהק כשירה לירית, אשר נקודת המוצא שלה היא רומנטיזם אתי בעל מאפיינים פגניים. היא נסובה סביב תחומי עניין מוגדרים היטב, בהם חשיבות הלשון והיצירה הספרותית, משמעות יחסי הקִרבה בחיי הפרט ומשקל ערכי המוסר בעולם המשתנה תדיר. בנוסף הוא נחשב גם לאחד מגדולי המתרגמים של פדריקו גארסיה לורקה לפורטוגזית.[דרוש מקור] נולד בפובואה דה אטליה, במערב פורטוגל. לאחר הגירושים של הוריו, עבר לליסבון. בגיל 13 החל לכתוב. בשנת 1939 פורסם ספרו הראשון תחת שמו האמיתי. בשנת 1944, אחרי שרותו הצבאי, עבד כמפקח אדמיניסטרטיבי במשרד הבריאות. בשנת 1950 עבר לפורטו, שם גר למעלה מארבעה עשורים. נפטר בשנת 2005, לאחר מחלה נירולוגית ממושכת. "הידיים והפירות" (1948) "האוהבים בלי פרוטה" (1950) מדיה וקבצים בנושא אאוז'ניו דה אנדרדה בוויקישיתוף אתר האינטרנט הרשמי של אאוז'ניו דה אנדרדה אאוז'ניו דה אנדרדה, באתר "Find a Grave" (באנגלית) אאוז'ניו דה אנדרדה, ברשת החברתית Goodreads אאוז'ניו דה אנדרדה, באתר אנציקלופדיה בריטניקה (באנגלית) משיריו בתרגום רמי סערי: "אומנות השירה" שירת הפנים הפתוחות, באתר הארץ, 28 ביוני 2005 ערך זה הוא קצרמר בנושא משוררים ובנושא פורטוגל. אתם מוזמנים לתרום לוויקיפדיה ולהרחיב אותו.
אדמיר מחמדי

אדמיר מחמדי (באלבנית: Admir Mehmedi; נולד ב-16 במרץ 1991) הוא כדורגלן שווייצרי יליד מקדוניה המשחק בעמדת החלוץ באנטליהספור. מחמדי נולד בגוסטיבר, ביוגוסלביה לשעבר (כיום במקדוניה) להורים אלבנים. כשהיה בן שנתיים היגר עם משפחתו לבלינצונה שבשווייץ. הוא התחיל את הקריירה שלו במחלקת הנוער של בלינצונה, בגיל 9 עבר למחלקת הנוער של וינטרור ובשנת 2006 למחלקת הנוער של פ.צ. ציריך, ובגיל 17 עלה לקבוצה הבוגרת. ב-20 ביולי 2008 ערך את הופעת הבכורה שלו וב-10 משחקים בהם שותף כבש 2 שערים וזכה עם הקבוצה באליפות בסיום העונה. בשנת 2010 הפך לשחקן הרכב קבוע ואת העונה הוא סיים עם 9 שערים ו-9 בישולים. בינואר 2012 מחמדי משך עיניהן של לא מעט קבוצות באירופה, בהן: נירנברג, ליברפול וסנדרלנד, אך בסופו של דבר הוא חתם בדינמו קייב ב-13 בינואר 2012 לחמש שנים. בקייב מיעט לקבל דקות משחק. ב-11 ביולי 2013 מחמדי הושאל לפרייבורג עד לסיום העונה, עם אופציה לרכוש את כרטיס השחקן בסיום העונה. אחרי שסיים את זמן ההשאלה שלו עם 12 שערים ב-32 משחקים, ב-26 במאי 2014 עבר באופן רשמי לפרייבורג תמורת 6 מיליון אירו. ב-12 ביוני 2015 חתם לארבע שנים בבאייר לברקוזן עובר 6 מיליון יורו. ב-31 בינואר 2018 חתם לארבע וחצי שנים בוולפסבורג עבור 10 מיליון אירו. ב-14 בפברואר 2022 חתם לשנתיים וחצי באנטליהספור מליגת העל הטורקית. בצעירותו, שיחק מחמדי בנבחרת שווייץ בכדורגל עד גיל 21 והשתתף עימה באליפות אירופה בכדורגל עד גיל 21 - 2011. הוא הגיע עם הנבחרת לגמר שם הפסידו לספרד, מחמדי עצמו סיים את הטורניר עם 3 שערים שנתנו לו את פרס נעל הכסף. ב-4 ביוני 2011 ערך את הופעת הבכורה שלו בנבחרת הבוגרת נגד אנגליה במסגרת מוקדמות יורו 2012. מחמדי הבקיע את שער הבכורה שלו במשחק ידידות בניצחון שווייץ 3–5 על גרמניה. מחמדי נכלל בסגל הנבחרת השווייצרית למונדיאל 2014 ובמשחקה הראשון של הנבחרת נגד אקוודור נכנס כמחליף כאשר התוצאה היא 0–1 לאקוודור. אחרי שתי דקות הבקיע את שער השוויון ובסיום המשחק ניצחו השווייצרים בתוצאה 1–2. מדיה וקבצים בנושא אדמיר מחמדי בוויקישיתוף אדמיר מחמדי, באתר Transfermarkt אדמיר מחמדי, באתר Soccerway אדמיר מחמדי, באתר BDFutbol אדמיר מחמדי, באתר WorldFootball.net אדמיר מחמדי, באתר National Football Teams אדמיר מחמדי, באתר FootballDatabase.eu אדמיר מחמדי, באתר ESPN
ערים בארצות הברית

רשימת ערי ארצות הברית כוללת נתוני אוכלוסייה, שטח, צפיפות וגידול אוכלוסין. הרשימה כוללת את 27 הערים הגדולות ביותר בארצות הברית. עיר שמוצגת בכתב מודגש היא עיר הבירה של המדינה או המחוז הפדרלי שבו היא נמצאת. לדוגמה: אוסטין. עיר שמוצגת בכתב נטוי היא העיר הגדולה ביותר במדינה / במחוז הפדרלי שבה היא נמצאת. לדוגמה: ניו יורק. עיר שמוצגת גם בכתב מודגש וגם בכתב נטוי היא גם בירתה של המדינה / המחוז הפדרלי שבה היא נמצאת וגם העיר הגדולה ביותר במדינה / במחוז הפדרלי שבה היא נמצאת. לדוגמה: פיניקס. ל-15 המדינות הבאות יש ערים נציגות ברשימה: ניו יורק (1), קליפורניה (4), אילינוי (1), טקסס (6), אינדיאנה (1), פלורידה (1), אוהיו (1), צפון קרוליינה (1), מישיגן (1), טנסי (1), וושינגטון (1), קולורדו (1), מסצ'וסטס (1),אורגון (1)ואוקלהומה (1). הנתונים מסתמכים על מפקד האוכלוסין האמריקאי מ-1 ביולי 2019. לערי ארצות הברית שמות בעלי מקורות מגוונים: שמות של ערים ב"עולם הישן": המהגרים הראשונים שנדדו מאירופה לאמריקה נתנו ליישוביהם החדשים שמות של ערים בארצות מולדתם: ניו יורק (על-שם יורק שבצפון אנגליה; בעבר נקראה ניו אמסטרדם, על-שם בירת הולנד), בוסטון, קליבלנד (16 ערים בארצות הברית), אוקספורד (גם כן 16 ערים בארצות הברית), מנצ'סטר (17 ערים; ארבעה שמות אלו על-שמות ערים באנגליה), את'נס (על-שם אתונה, בירת יוון) בג'ורג'יה. כמו כן, הערים טולדו (אוהיו), קהיר (אילינוי) ובתלחם (פנסילבניה) גם הן קרויות על שם ערים בעולם הישן - טולדו שבספרד קהיר שבמצרים ובית לחם וירושלים בישראל, בהתאמה. שמות אישים: וושינגטון (על-שם ג'ורג' וושינגטון), בולטימור (על-שם ססיליוס קאלוורט, ברון בולטימור השני, אשר כונה לורד בולטימור), אוסטין (על שם סטיבן אוסטין), יוסטון (על-שם סם יוסטון). שמות אינדיאניים: שיקגו, מילווקי, סיאטל, אוקלהומה, טוסון, קנזס סיטי. שמות ספרדיים: לוס אנג'לס ("המלאכים"), סן דייגו ("יעקב הקדוש"), לאס וגאס ("שטחי המרעה"). שמות דתיים: בקטגוריה זו נכללים שמות על-שם ערים בעלי משמעות דתית, חלקן קיימות עד היום (ערים שנזכרו בתנ"ך או בתולדות יוון ורומא העתיקות, למשל), שמות של יצורים מיתולוגיים ושמות של קדושים דתיים: ירושלים, חברון, בית לחם, פיניקס (על-שם עוף החול במיתולוגיה המצרית), פילדלפיה (שמן של כמה ערים ביוון העתיקה), ממפיס (עיר במצרים העתיקה), סן פרנסיסקו (על-שם פרנציסקוס הקדוש), סיינט פול (על-שם פאולוס הקדוש), ובת'סדה (נקראת על שמה של הכנסייה המקומית שלה, "בית ישיבות בת'סדה" (אנ'), אשר שמה הוא עיוות של השם "בית חסדא", שם נוסף של בריכות הצאן שבירושלים). שמות בעלי משמעות: לונג ביץ' ("החוף הארוך" באנגלית), באפאלו (שיבוש של "נהר יפה" בצרפתית, Beau fleuve), דטרויט (שיבוש של "המצר" בצרפתית), אנקורג' (העיר הגדולה באלסקה; "מעגן" באנגלית). דמוגרפיה של ארצות הברית לשכת מפקד האוכלוסין של ארצות הברית הערים הגדולות בעולם צח יוקד, האם תור הזהב של חיי העיר בארה״ב הגיע לקצו?, באתר הארץ, 5 באוקטובר 2023 העיר שיקגו מתפרשת על פני 9 מחוזות באילינוי ועל 3 מחוזות באינדיאנה. העיר וושינגטון נמצאת במחוז קולומביה (District of Columbia), שהוא אינו מדינה אלא מחוז פדרלי.
משוואה אינטגרלית

משוואה אינטגרלית היא משוואה שבה פונקציה לא ידועה מופיעה תחת סימן האינטגרל. ישנו קשר הדוק בין משוואה דיפרנציאלית למשוואה אינטגרלית, ולעיתים ניתן לנסח בעיות בשתי הדרכים. דוגמה בולטת לכך היא משוואות מקסוול. הטיפוס הבסיסי ביותר של משוואה אינטגרלית נקרא משוואת פרדהולם מהסוג הראשון: f ( x ) = ∫ a b K ( x , t ) φ ( t ) d t {\displaystyle f(x)=\int \limits _{a}^{b}K(x,t)\varphi (t)dt} הסימון לעיל הוצע על ידי ג'ורג' ארפקן. כאן φ {\displaystyle \varphi } היא פונקציה לא ידועה, f {\displaystyle f} היא פונקציה ידועה ו- K {\displaystyle K} היא פונקציה ידועה אחרת של שני משתנים שלעיתים נקראת פונקציית הגרעין. אם הפונקציה הנעלמת מופיעה בתוך האינטגרל ומחוצה לו, המשוואה נקראת משוואת פרדהולם מהסוג השני, וניתן לכתוב אותה בצורה: φ ( x ) = f ( x ) + λ ∫ a b K ( x , t ) φ ( t ) d t {\displaystyle \varphi (x)=f(x)+\lambda \int \limits _{a}^{b}K(x,t)\varphi (t)dt} כאשר הפרמטר λ {\displaystyle \lambda } הוא פקטור לא ידוע, אשר יש לו תפקיד כערך עצמי במשוואה אלגברית. בשני המקרים לעיל, גבולות האינטגרציה היו קבועים. אם אחד מגבולות האינטגרציה משתנה, המשוואה נקראת משוואת וולטרה. המשוואות הבאות נקראות משוואות וולטרה מהסוג הראשון והשני, בהתאמה: f ( x ) = ∫ a x K ( x , t ) φ ( t ) d t φ ( x ) = f ( x ) + λ ∫ a x K ( x , t ) φ ( t ) d t {\displaystyle {\begin{aligned}f(x)=\int \limits _{a}^{x}K(x,t)\varphi (t)dt\\\varphi (x)=f(x)+\lambda \int \limits _{a}^{x}K(x,t)\varphi (t)dt\end{aligned}}} בכל סוגי המשוואות הנזכרים לעיל, אם הפונקציה הידועה f {\displaystyle f} מתאפסת באופן זהותי, המשוואה נקראת משוואה אינטגרלית הומוגנית. אחרת, המשוואה נקראת משוואה אינטגרלית לא הומוגנית. Integral Equations: Exact Solutions at EqWorld: The World of Mathematical Equations. Integral Equations: Index at EqWorld: The World of Mathematical Equations. משוואה אינטגרלית, באתר אנציקלופדיה בריטניקה (באנגלית) משוואות אינטגרליות, דף שער בספרייה הלאומית ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
לה פאס (פירושונים)

האם התכוונתם ל... לה פאס – עיר הבירה בפועל של בוליביה. לה פאס (מחוז בבוליביה) – מחוז בבוליביה שבירתו לה פאס. לה פאס (הונדורס) – עיר בהונדורס. לה פאס (מחוז בהונדורס) – מחוז בהונדורס שבירתו לה פאס. לה פאס (מחוז באל סלוודור) – מחוז באל סלוודור. לה פאס (מקסיקו) – בירת מדינת באחה קליפורניה הדרומית במקסיקו. לה פאז (מחוז) – מחוז במדינת אריזונה שבארצות הברית.
ברודוויי 26

ברודוויי 26 (באנגלית: 26 Broadway), המוכר גם בשם בניין סטנדרד אויל (באנגלית: Standard Oil Building), הוא גורד שחקים הממוקם בברודוויי 26, מנהטן, ניו יורק, ארצות הברית. הבניין מתנשא לגובה של 158.5 מטרים והוא בעל 31 קומות. הבניין נבנה במקור בשנת 1885 לפי תכנונו של האדריכל פרנסיס קימבל, לאחר החלטת סטנדרד אויל לשנות את מיקומה מקליבלנד, אוהיו. הבניין המקורי תוכנן ונבנה בגובה 10 קומות והשתרע ברוחבו מרחוב ברודוויי לניו סטריט. בשנת 1895, לפי תכנונם של קימבל ותומפסון, הורחב הבניין בשש קומות נוספות והורחב צפונה ב-8.2 מטרים. לאחר מלחמת העולם הראשונה, החליט וולטר קלארק טיאגל (Walter Clark Teagle) לרכוש את כל ארבעת הבניינים השכנים ולהרחיב את הבניין באופן ניכר. הבניין החדש תוכנן על ידי האדריכל תומאס הסטינגס ומשרד האדריכלים "שריב, לם והרמון" ששימש כיועץ. הבניין נבנה בין השנים 1921–1928 והפירמידה בראשו הייתה המבנה הגבוה ביותר בקצה הדרומי של מנהטן ושימשה כמגדלור לספינות הנכנסות לנמל. בשנת 1946, עברה חברת סטנדרט אויל למרכז רוקפלר ובשנת 1956 מכרה את בניין ברודוויי 26. ברודוויי 26 הוא אחד מגורדי השחקים הראשונים בעיר שתוכננו עם חזיתות נסוגות והפירמידה בראשו תוכננה בהשראת המאוזוליאום בהליקרנסוס. Ossman, Laurie; Ewing, Heather (2011). Carrère and Hastings, The Masterworks. Rizzoli USA. ISBN 9780847835645. גורדי שחקים בניו יורק גורדי שחקים מוקדמים מדיה וקבצים בנושא ברודוויי 26 בוויקישיתוף אתר האינטרנט הרשמי של ברודוויי 26 (באנגלית) ברודוויי 26 באתר Emporis Landmarks Preservation Commission September 19, 1995, Designation List 266
שפטיבקה

שֶׁפֶּטִיבְקָה, או שפטובקה (באוקראינית: Шепеті́вка, ברוסית: Шепето́вка) היא עיר במחוז חמלניצקי שבמערב אוקראינה, המשמשת כמרכז המנהלי של מחוז משנה שפטיבסקי. מנין תושבי העיר עמד בשנת 2024 (לפי מפקד האוכלוסין האוקראיני) על 39,666 איש. שפטיבקה נזכרת לראשונה בשמה בשנת 1594. בשנת 1795 הפכה שפטיבקה לחלק ממחוז איזיאסלב בווהלין. תחנת הרכבת המקומית נבנתה בשנת 1873, ובשנת 1923 קיבלה שפטיבקה מעמד של עיר, והייתה לבירת מחוז שפטובקה. בעקבות שינויים בחלוקה המנהלית של אוקראינה, הפכה העיר בשנת 1932 למרכז המנהלי של מחוז משנה שפטיבסקי, שנכלל אז במחוז ויניצה. בשנת 1937 הפך מחוז משנה שפטיבסקי לחלק ממחוז קמניץ-פודולסקי, ומאז 1954 האזור כולו נכלל במחוז חמלניצקי. רבי יעקב שמשון משפטיבקה - ממפיצי החסידות בדור השלישי שלה, ותלמידו של רבי פנחס מקוריץ. רבו זה, נקבר בשפטיבקה. איגנצי יאן פדרבסקי - פסנתרן, מלחין ופוליטיקאי פולני. ששימש תקופה קצרה (ב-1919 כראש הממשלה ושר החוץ של פולין) ומן החותמים על הסכם ורסאי. ניקולאי אוסטרובסקי - סופר סובייטי נודע, חי ופעל מספר שנים בעיר. ולנטינה מטוויינקו - מדינאית ודיפלומטית רוסייה, ילידת העיר. דימה קירז'נר - מתמטיקאי. קיים גם רחוב על שמו בראשון לציון. בשנת 1897 נמנו בעיר 3,880 יהודים, כשליש מתושביה, וערב מלחמת העולם השנייה נמנו בה 4,844 יהודים. בתקופה הסובייטית שבין מלחמות העולם פעל בעיר בית ספר יידי. ב-5 ביולי 1941, במהלך מבצע ברברוסה, נכבשה העיר בידי הגרמנים. ב-28 בחודש זה ריכזו הגרמנים את יהודי העיר ואת הפליטים היהודים שהגיעו אליה בכיכר העיר, וערכו בהם סלקציה. בין 800 ל-1,000 צעירים, אשר נאמר להם כי יועברו למחנה עבודה, נלקחו במשאיות ליער סמוך, ושם נרצחו. בדצמבר 1941 רוכזו יהודי העיר הנותרים בגטו קטן ומגודר שהוקם בה, אשר נשמר בידי שוטרים אוקראינים. לגטו זה הובאו עוד אלפי יהודים מהסביבה, ובהם כ-2,000 יהודים מסודילקוב, ומניין יושביו הגיע לכ-6,000 איש. בהמשך הוכנסו לגטו גם ילדים ממשפחות מעורבות בעיר. מעת לעת פשטו על הגטו שבעיר שוטרים אוקראינים, ורצחו בו יהודים, ולמעט ילדים וקשישים, נלקחו כל יושבי הגטו לעבודות כפייה יום יומיות. בשל תנאי המחיה הקשים בגטו, מתו רבים מיושביו. ב-25 ביוני 1942 רצחו שוטרים אוקראינים וגרמנים כ-3,000 יהודים מהגטו שבעיר. יתר היהודים בגטו נרצחו עד תחילת ספטמבר 1942. מדיה וקבצים בנושא שפטיבקה בוויקישיתוף אתר האינטרנט הרשמי של שפטיבקה שפטיבקה, ברשת החברתית פייסבוק שפטובקה (אוקראינה), דף שער בספרייה הלאומית שפטובקה (Shepetovka), באנציקלופדיה של הגטאות, באתר יד ושם שפטובקה במיזם "הסיפורים שלא סופרו - אתרי רצח יהודים בשטחי ברית המועצות הכבושים", באתר "יד ושם" (באנגלית) "שפטיבקה", באתר JewishGen (באנגלית) אלכסנדר קרוגלוב (רו'), שפטובקה, אנציקלופדיה של המחנות והגטאות (כרך II, חלק B, עמ' 1467–1468), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
יובל פלד

יובל פלד (ב' בחשוון תשי"א, 13 באוקטובר 1950 – כ"ו באייר תשע"ד, 26 במאי 2014) היה צייר ופסל ישראלי. פלד נולד בירושלים. הוא למד ציור ופיסול במחלקה לאמנות של האקדמיה הישראלית בצלאל בין השנים 1972 ו-1976. בשנים אלה היו מוריו בראש ובראשונה יצחק פוגץ', יוסף הירש ויעקב אפשטיין. בשנת 1976 הקים את הסדנה לציור בירושלים ובמשך שנים עסק בהוראת אמנות. מאז 1992 ניהל פלד יחד עם אשתו, הציירת רבקה ססובר-פלד, את הגלריה "עורב לבן", ומאז 2009 עד מותו היה חבר בגלריה השיתופית "הבית האדום" בתל אביב. יובל היה בנו של האלוף אלעד פלד. נפטר מדום לב ב-26 במאי 2014. כפסל עבד פלד אינטואיטיבית ויצר יצורים דמיוניים ללא תכנון מוקדם. ציוריו מבוססים על התבוננות מעמיקה. פלד נהג לבנות לעצמו מודלים תלת־ממדיים, ואלה שימשו לו חומרים להתבוננות וליצירת ציוריו. בעבודתו ניסה לעקוב בנאמנות אחר התהליך המורכב מן ההסתכלות, פרשנותה הנפשית והתיאור הדו-ממדי המושפע מן הפרשנות הנפשית. פלד הציג את יצירותיו במשך יותר משלושה עשורים. בין תערוכותיו: "ציורים", "חיבורים", "הסתכלות התבוננות תבונה סכלות", "מספר אחת", "קיר אמן", "גצי שלווה, פליטי תקווה", "שחור לבן בבית האדום", "לב הדבר וסביב" ו"כאב של אפיק נסתר ושחר מרוחק". דברים על תערוכתו של פלד "חיבורים" (אורכב 24.08.2014 בארכיון Wayback Machine) מאמר האמן לתערוכתו "הסתכלות התבוננות תבונה סכלות" על יצירתו האמנותית של פלד, דברים מאת שלמה הר-פז (אורכב 22.08.2007 בארכיון Wayback Machine) דף אמן על פלד ועשרים וחמישה מציוריו על תערוכתו האחרונה של פלד "כאב של אפיק נסתר ושחר מרוחק" יובל פלד - אודות. דף הבית של יובל פלד